APSTIRPINĀTS

Rīgas Centrālās bibliotēkas

Iepirkumu komisijas sēdē

2023.gada 12.oktobrī

(Protokols Nr.1)

IEPIRKUMA Nr. RCB 2023/2

**NOLIKUMS**

**“APRĪKOJUMA IZGATAVOŠANA, PIEGĀDE UN UZSTĀDĪŠANA RĪGAS CENTRĀLĀS BIBLIOTĒKAS BOLDERĀJAS FILIĀLBIBLIOTĒKAI”**

(iepirkums tiek veikts saskaņā ar Publisko iepirkumu likuma 9. pantu)

1. **Vispārīga informācija par iepirkumu.**
   1. Iepirkuma identifikācijas Nr. RCB 2023/2.
   2. Pasūtītājs: Rīgas Centrālā bibliotēka (RCB), Brīvības ielā 49/53, Rīga, tālrunis 67037121, e-pasts [rcb@riga.lv](mailto:rcb@riga.lv) .
   3. Pasūtītāja pircēja profils – <https://www.eis.gov.lv/EKEIS/Supplier/Organizer/1883>
   4. Pasūtītāja mājaslapas adrese [www.rcb.lv](http://www.rcb.lv) , tālrunis 67037121, e-pasts [rcb@riga.lv](mailto:rcb@riga.lv) .
   5. Iepirkumu komisija izveidota saskaņā ar 2023.gada 12.oktobra rīkojumu Nr.RCB-23-142-rs “Par iepirkuma komisijas izveidi”.
   6. Iepirkuma priekšmets ir aprīkojuma izgatavošana, piegāde un uzstādīšana Rīgas Centrālās bibliotēkas Bolderājas filiālbibliotēkas darbības nodrošināšanai saskaņā ar Nolikuma Tehniskajā specifikācijā (Pielikums Nr.1) noteikto.
   7. Kontaktpersona Linda Štamere, e-pasts: [linda.stamere@riga.lv](mailto:linda.stamere@riga.lv)
   8. Papildu informācija iepirkuma komisijai pieprasāma rakstveidā pirms piedāvājuma iesniegšanas termiņa beigām, adresējot RCB Iepirkuma komisijai, Brīvības ielā 49/53, Rīgā, LV 1011 vai nosūtot uz e-pastu: [rcb@riga.lv](mailto:rcb@riga.lv)
   9. Piegādes un aprīkojuma uzstādīšanas vieta: Gaigalas iela 3, Rīga.
   10. Līguma izpildes laiks: 35 kalendāra dienas pēc līguma noslēgšanas brīža, bet ne vēlāk kā **2023.gada 10.decembrim** un izgatavoto aprīkojumu uzglabāt līdz RCB Bolderājas filiālbibliotēkas telpu remonta beigām, bet ne ilgāk kā līdz 2024.gada 1. februārim.
   11. Iepirkuma CPV kods 39155100-4.
   12. Paredzamā līgumcena EUR bez PVN 23 000.00 (divdesmit trīs tūkstoši euro, 00 centi).
   13. Piedāvājuma izvēles kritērijs – visām Nolikumā minētām prasībām atbilstošs piedāvājums ar viszemāko cenu.
   14. Piedāvājumam jāatbilst Tehniskajai specifikācijai (1.pielikums).
   15. Pirms piedāvājuma sagatavošanas un iesniegšanas, Pretendents (saskaņojot laikus ar RCB direktora vietnieci Lindu Štameri, tālr.29183985 e-pasts: [linda.stamere@riga.lv](mailto:linda.stamere@riga.lv) vai zvanot uz RCB Bolderājas filiālbibliotēkas tālr.26269487, 67043601) apseko RCB Bolderājas filiālbibliotēkas telpas Gaigalas ielā 3, Rīgā, - telpu un konkrētā aprīkojuma un to izvietojuma mērījumu veikšanai.
2. **Nolikuma un pievienoto dokumentu saņemšanas kārtība**
   1. Nolikums ir publicēts un ir pieejams lejupielādei pircēja profilā [www.eis.gov.lv](http://www.eis.gov.lv) sadaļā „e-konkursi” - <https://www.eis.gov.lv/EKEIS/Supplier/Organizer/1883> .
   2. Nolikuma saņemšana drukātā veidā iespējama, sākot ar Iepirkuma izsludināšanas dienu, Rīgā, Brīvības ielā 49/53, iepriekš piesakoties pa tālr. 67037121, vai elektroniski, atsūtot pieprasījumu uz e-pastu [rcb@riga.lv](mailto:rcb@riga.lv)
   3. Informācijas apmaiņa starp Pasūtītāju un ieinteresētajiem pakalpojuma sniedzējiem Iepirkuma gaitā notiek pa pastu vai elektroniski, ievērojot nosacījumu, ka papildu informācijas pieprasījums laikus iesniegts Pasūtītāja kontaktpersonai.
   4. Ja ieinteresētais piegādātājs laikus pieprasījis papildu informāciju par Iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
   5. Papildu informāciju Pasūtītājs nosūta piegādātājam, kas uzdevis jautājumu un ievieto pircēja profilā [www.eis.gov.lv](http://www.eis.gov.lv) sadaļā „Iepirkumi”, norādot arī uzdoto jautājumu. Pretendentam ir pienākums sekot līdzi aktuālai informācijai par Iepirkumu Pasūtītāja iepriekš norādītajā pircēja profilā.
3. **Piedāvājuma iesniegšanas vieta, datums, laiks un kārtība**
   1. Iepirkuma piedāvājumi jāiesniedz līdz **2023.gada 26.oktobrim** plkst.11:30, TIKAI ELEKTRONISKI Elektronisko iepirkumu sistēmas e-konkursu apakšsistēmā (turpmāk - EIS). Ārpus EIS iesniegtie piedāvājumi tiks atzīti par neatbilstošiem iepirkuma nolikuma prasībām. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
   2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo EIS e-konkursu apakšsistēmu.
   3. Piedāvājumu atvēršana sākas tūlīt pēc piedāvājumu iesniegšanas termiņa beigām EIS, izņemot gadījumu, ja no EIS uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus. Šādā gadījumā tiek pagarināts piedāvājumu iesniegšanas termiņš un Pasūtītājs savā pircēja profilā <https://www.eis.gov.lv/EKEIS/Supplier/Organizer/1883> publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma nolikuma saņēmēji, un publicē paziņojumu par izmaiņām vai papildu informāciju. Ja no EIS uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkums tiek pārtraukts un Pasūtītājs publicē paziņojumu par līguma slēgšanas tiesību piešķiršanu un iesniedz to Publikāciju vadības sistēmā.
   4. Pretendentam piedāvājumā jānorāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu.
   5. Piedāvājums var iesniegt tikai vienu piedāvājuma variantu.
   6. Iesniedzot piedāvājumu, pretendents pilnībā akceptē visus iepirkuma Nolikumā, tai skaitā visos tā pielikumos, ietvertos noteikumus un nosacījumus.
4. **Piedāvājuma noformēšana**

4.1. Piedāvājums jāiesniedz elektroniski Elektronisko iepirkumu sistēmas ([www.eis.gov.lv](http://www.eis.gov.lv)) e-konkursu apakšsistēmā, ievērojot šādas pretendenta izvēles iespējas:

4.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā Iepirkuma sadaļā ievietotās formas;

4.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

4.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

4.2. Sagatavojot piedāvājumu, pretendents ievēro, ka:

4.2.1. Piedāvājuma forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai citas programmatūras versijas) rīkiem lasāmā formātā;

4.2.2. Piedāvājumu paraksta pretendentu pārstāvēt tiesīgā persona ar drošu elektronisko parakstu vai Elektronisko iepirkumu sistēmas piedāvāto elektronisko parakstu;

4.2.3. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

4.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

4.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

4.5. Visas piedāvātās cenas norāda *euro* (EUR) bez pievienotās vērtības nodokļa (PVN), PVN un kopējo summu.

4.6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā Iepirkuma sadaļā) ietvertos nosacījumus.

4.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

4.8. Ja piedāvājums saturēs kādu no iepriekš minētajiem riskiem, tas netiks izskatīts.

4.9. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

4.11. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

1. **Pretendentu izslēgšanas noteikumi**
   1. Publisko iepirkumu likuma (turpmāk – PIL) 9. panta astotās daļas izslēgšanas noteikumu pārbaudi Komisija veiks, ievērojot šā panta devītās daļas noteikumus.
      1. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
2. **Prasības pretendentam un iesniedzamie dokumenti**
   1. Pakalpojuma sniedzējs – fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
   2. Ja piedāvājumu iesniedz fizisko vai juridisko personu apvienība jebkurā to kombinācijā, Piedāvājumā (2. pielikums) jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta Iepirkuma piedāvājumu.
   3. Ja piedāvājumu iesniedz fizisko un/vai juridisko personu apvienība jebkurā to kombinācijā, tad papildu jāiesniedz pretendenta apliecinājums, ka pēc Iepirkuma līguma tiesību piešķiršanas un līdz Iepirkuma līguma noslēgšanai pretendents pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
   4. Pretendentam jāapliecina sava atbilstība šādiem kritērijiem:
      1. Pretendents ir reģistrēts likumā noteiktajos gadījumos un likumā noteiktajā kārtībā – Komisija šo faktu pārbaudīs publiski pieejamās datubāzēs.
      2. Pretendentiem ir jāiesniedz šādi dokumenti:
      3. Piedāvājums atbilstoši 2.pielikuma formai.
      4. Tehniskais un finanšu piedāvājums atbilstoši pielikuma Nr.3 formai.
      5. Dokumentus, kas apstiprina piedāvājumā iekļauto preču un materiālu atbilstību Nolikuma tehniskajā specifikācijā norādītajiem standartiem.
3. **Tehniskā un finanšu piedāvājuma sagatavošanas prasības** 
   1. Tehnisko un finanšu piedāvājumu sagatavo saskaņā ar Nolikuma 1.pielikuma “RCB Bolderājas filiālbibliotēkas funkcionālais plāns un aprīkojuma tehniskā specifikācija” prasībām atbilstoši Nolikuma 3.pielikuma “Pretendenta tehniskā un finanšu piedāvājuma formai”.
   2. Pretendents nav tiesīgs interpretēt, grozīt vai sašaurināt Pasūtītāja prasības, kas noteiktas Tehniskajās specifikācijās.
   3. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai un pretendents ar tam pieejamiem dokumentiem nevar Pasūtītājam pierādīt preču atbilstību.
   4. Pretendents sagatavo un iesniedz tehnisko piedāvājumu, kuram pievieno dokumentus, kas apstiprina piedāvājumā iekļauto preču un materiālu atbilstību Nolikuma tehniskajā specifikācijā norādītajiem standartiem ar pievienotu tulkojumu, ja dokuments ir svešvalodā.
   5. Pretendents, iesniedzot tehnisko un finanšu piedāvājumu atbilstoši EIS e-konkursu apakšsistēmas šī iepirkuma sadaļā publicētajām veidlapām, apliecina piedāvātās preces atbilstību Tehniskajā specifikācijā noteiktajām prasībām. Pretendents nedrīkst veikt izmaiņas EIS šī iepirkuma sadaļā publicēto veidlapu struktūrā.
   6. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN), kā arī kopējā piedāvājuma PVN 21% un summu kopā ar PVN.
   7. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Finanšu piedāvājumā skaitļu noapaļošanu veic, atstājot divus ciparus aiz komata.
   8. Sagatavojot finanšu piedāvājumu, pretendents iekļauj visas izmaksas, kas saistītas ar Preču piegādi, uzstādīšanu un/vai sagatavošanu darbam un garantijas nodrošināšanu.
   9. Piedāvātajā cenā pretendents iekļauj: piedāvāto iepirkuma priekšmetu vērtību; visus valsts un pašvaldību noteiktos nodokļus un nodevas, izņemot PVN; citas izmaksas, kas saistītas ar preces izgatavošanu, piegādi, uzstādīšanu un garantijas apkalpošanu, lai pretendents veiktu līguma izpildi. Pretendentam izmaksās jāiekļauj visi iespējamie riski, kas saistīti ar tirgus cenu svārstībām līguma izpildes laikā.
   10. Iepirkuma līgumcena netiks pārskatīta, ja, slēdzot iepirkuma Līgumu vai iepirkuma Līguma laikā, izrādīsies, ka pretendents cenā nav iekļāvis kādas no izmaksām kvalitatīvai Līguma izpildei, vai radīsies jebkādu iemeslu dēļ radīts sadārdzinājums. Pasūtītājs neveiks pretendenta papildu izdevumu, kas nebūs iekļauti finanšu piedāvājumā, apmaksu.
4. **Līguma slēgšana.**
   1. Ar izraudzīto pretendentu tiks slēgts Līgums PIL 60. pantā noteiktajā kārtībā saskaņā ar nolikuma noteikumiem un ievērojot pretendenta piedāvājumu.
   2. Pretendents nodrošina piedāvātās līgumcenas nemainīgumu Precēm visā iepirkuma Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
   3. Līgums stājas spēkā pēc abpusējas parakstīšanas un ir spēkā līdz abpusējai saistību izpildei.
   4. Samaksas un norēķinu kārtība:
      1. Piegādātājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv) , sadaļā "Rēķinu iesniegšana" norādītajai informācijai par elektroniskā rēķina formātu.
      2. Elektroniskos rēķinus apmaksai Piegādātājs iesniedz Pasūtītājam, izvēloties vienu no sekojošiem rēķina piegādes kanāliem:

* izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
* augšupielādē rēķinu failus portālā [www.eriga.lv](http://www.eriga.lv) , atbilstoši portālā [www.eriga.lv](http://www.eriga.lv) , sadaļā "Rēķinu iesniegšana" norādītajai informācijai par failu augšupielādi XML formātā;
* izmanto manuālu rēķina informācijas ievades Web formu portālā http://[www.eriga.](http://www.eriga.lv)lv, sadaļā "Rēķinu iesniegšana" .
  + 1. Piegādātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
    2. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
    3. Pasūtītājs veic avansa rēķinu nepārsniedzot 20 (divdesmit) %, atlikušo apmaksu - 10 (desmit) darba dienu laikā pēc atbilstoši iesniegto rēķinu saņemšanas un pieņemšanas - nodošanas akta parakstīšanas.

1. **Pretendentu atlases (kvalifikācijas) prasību, piedāvājumu pārbaude un vērtēšana**
   1. Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājuma izvēli saskaņā ar izraudzīto **piedāvājuma izvēles kritēriju** – **piedāvājums ar viszemāko cenu** saskaņā ar PIL 51. panta ceturto daļu (turpmāk tekstā – Piedāvājumu vērtēšana) **Komisija veic slēgtā sēdē**.
   2. Piedāvājumu vērtēšanu Komisija veic šādos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
      1. **1. posms - piedāvājumu noformējuma pārbaude**. Komisija pārbauda, vai piedāvājums sagatavots un noformēts atbilstoši šī Nolikuma 4. punktā norādītajām noformēšanas prasībām. Pie izvērtēšanas tiks ņemts vērā konstatēto trūkumu būtiskums un to ietekme uz iespēju izvērtēt pretendenta atbilstību kvalifikācijas prasībām un iesniegto piedāvājumu pēc būtības.
      2. **2. posms – pretendentu atlase**. Komisija, ņemot vērā iesniegtos pretendentu atlases dokumentus, novērtē, vai pretendenti, kuru piedāvājumi nepārsniedz Nolikuma 1.12. apakšpunktā noteikto paredzamo līgumcenu (atbilst Pasūtītāja finanšu iespējām), atbilst šī Nolikuma 6. punktā norādītajām prasībām. Ja pretendents neatbilst Nolikumā izvirzītajām kvalifikācijas prasībām, Komisija to izslēdz un turpmāk tā piedāvājumu neizskata.
      3. **3. posms –** **finanšu un tehniskā piedāvājuma atbilstības pārbaude.** Komisija pārbauda, vai finanšu piedāvājumā nav aritmētiskās kļūdas un labo tās. Par konstatētajām kļūdām un laboto piedāvājumu Komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, Komisija vērā ņem veiktos labojumus. Komisija pārbauda, vai piedāvājums nav nepamatoti lēts. Ja piedāvājumu vērtēšanas laikā Komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, lai pārliecinātos, ka pretendents nav iesniedzis nepamatoti lētu piedāvājumu, Komisija pieprasa skaidrojumu par piedāvāto cenu vai izmaksām, kas ļauj piedāvāt šādu cenu. Ja Komisija konstatē, ka pretendents iesniedzis nepamatoti lētu piedāvājumu, Komisija noraida tā piedāvājumu.
      4. **4. posms** **– piedāvājuma izvēle**. Komisija par potenciālo uzvarētāju Iepirkumā atzīst pretendentu, kurš izraudzīts atbilstoši šajā Nolikumā noteiktajām prasībām un iesniedzis piedāvājumu ar viszemāko piedāvājuma cenu ar pastāvīgo atlaidi. Ja piedāvājumu vērtēšanas laikā Komisija konstatē, ka iesniegti vismaz divi vienādi pretendentu Finanšu piedāvājumi ar vienādām cenām un tie atbilst noteiktajām prasībām, Komisija izvēlas to pretendentu, kurš ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
      5. **5.posms** – izslēgšanas nosacījumu pārbaude. Pirms pieņemt lēmumu par līguma slēgšanas tiesību piešķiršanu Komisija PIL 9. panta noteiktajā kārtībā attiecībā uz pretendentu, kuram atbilstoši šī Iepirkuma dokumentos noteiktajām prasībām un piedāvājuma izvēles kritērijam būtu piešķiramas līguma slēgšanas tiesības, pārbaudīs, vai ir attiecināmi izslēgšanas noteikumi. Atkarībā no izslēgšanas nosacījumu pārbaudes rezultātiem Komisija:
         1. neizslēdz pretendentu no dalības Iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9. panta astotās daļas 4. punktā minētajai personai ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā pārsniedz EUR 150 (viens simts piecdesmit *euro*,);
         2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9. panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz EUR 150 (viens simts piecdesmit *euro*,) un nosaka termiņu — 10 (desmit) dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz EUR 150 (viens simts piecdesmit *euro*,). Ja noteiktajā termiņā apliecinājums nav iesniegts, Pasūtītājs pretendentu izslēdz no dalības Iepirkumā.
      6. **6. posms - lēmums**, ar kuru tiek noteikts uzvarētājs. Lēmumā, ar kuru tiek noteikts uzvarētājs, Komisija papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.
   3. Līguma slēgšanas tiesības tiek piešķirtas pretendentam, kurš ir iesniedzis Nolikuma prasībām un Tehniskai specifikācijai atbilstošu piedāvājumu ar viszemāko cenu un uz kuru neattiecas izslēgšanas nosacījumi.
2. **Paziņojums par lēmuma pieņemšanu**
   1. 3 (trīs) darba dienu laikā pēc lēmuma pieņemšanas par iepirkuma līguma slēgšanu vai Iepirkuma pārtraukšanu/izbeigšanu, neizvēloties nevienu piedāvājumu, Komisija paziņo pieņemto lēmumu pretendentiem.
   2. 10 (desmit) darba dienu laikā pēc tam, kad noslēgts iepirkuma līgums, pasūtītājs sagatavo publikāciju un vadības sistēmā publicē informatīvu paziņojumu par noslēgto līgumu.
   3. 10 (desmit) darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

**11. Pielikumi:**

1. Pielikums Nr.1 – RCB Bolderājas filiālbibliotēkas funkcionālais plāns un aprīkojuma tehniskā specifikācija uz 22 (divdesmit divām) lapām (t.sk. vispārīgās prasības, telpu funkcionālais plāns, aprīkojuma rasējumi, aprīkojuma saraksts/apraksts );

2. Pielikums Nr.2 – Pieteikuma/Piedāvājuma forma uz 2 (divām) lapām;

3. Pielikums Nr.3 - Tehniskā un finanšu piedāvājuma forma uz 5 (piecām) lapām.

Iepirkuma komisijas priekšsēdētāja K.Švedra